ལྗོང་འདྲ་

ལྗོང་འདྲ། 
ལྷ་ས་གཙང་པོའི་ཆུ་རབ་ཏུ་རྒྱས་ཏེ་སྐམ་ས་ལྗོང་མོ་སྟེ་སྲོག་ཆགས་ལྕོང་མོའི་དབྱིབས་དང་འདྲ་བ་ཞིག་འབྱུང་བར་གསུངས་པ་སྟེ། སློབ་དཔོན་ཆེན་པོ་པདྨའི་བཀའ་ཆེམས《ལྷོ་བྲག་ཁོ་མཐིང་ལྷ་ཁང་གི་གཏེར་མ》ལས། གཙང་ཆབ་ཕྱེད་དུ་གྱེས་པའི་ཚེ། པགས་རློན་སྟེང་དུ་བྲེ་བཞག་འདྲ། ཞེས་གསལ་བ་དེའི་གོ་དོན་ནི་ལྷ་ས་བྱང་ཕྱོགས་ནས་འབབ་པའི་གཙང་ཆུ་སླར་ཡང་ཆེ་རུ་སོང་སྟེ་ཤར་ཕྱོགས་ཀྱི་སྐམ་ས་དང་ནུབ་ཕྱོགས་ཀྱི་སྐམ་སའི་ཟུར་གཉིས་གཙང་པོས་བཅད་དེ་དཀྱིལ་གྱི་སྐམ་ས་སྲོག་ཆགས་ལྕོང་མོའི་ལུས་དང་པགས་པ་རློན་པའི་སྟེང་དུ་བྲེ་བཞག་པ་ལྟ་བུ་ཞིག་འབྱུང་བར་གསུངས་ཤིང་། དེ་སྐབས་ཆུ་རགས་གང་འདྲ་རྒྱག་དགོས་པའི་སྐོར་ཡང་འོག་ཏུ་གསལ།
Category:དུང་དཀར་ཚིག་མཛོད་ཆེན་མོ་